Diari Oficial de la Generalitat Valenciana


Sumari del DOGV 4632, del 18-11-2003 (2003/11761)

Informació pública de la recollida i el trasllat de restes i clausura del cementiri vell situat a la partida Bellita.
---------------------------------------------------------------------------------------------------------------------

### Dades del document

Número de DOGV
:   4632

Data del DOGV
:   18-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/11624


Organisme emissor
:   Ajuntament de Benissa

Tipus de document
:   Anunci

Informació pública de la recollida i el trasllat de restes i clausura del cementiri vell situat a la partida Bellita. [2003/M11983]
  
Havent transcorregut més de 20 anys des de l'última inhumació de cadàvers realitzada al cementiri vell de Benissa, situat a la partida Bellita (Bonaire) i havent-se construït una ossera amb capacitat per a contindre les restes allí existents en el perímetre del cementiri nou, situat a la partida Canor, i ateses, d'una altra banda, les resolucions municipals adoptades consistents en Acord plenari, de data 23 de desembre de 1996, així com en execució de Resolució d'esta Alcaldia, de data 28 d'octubre de 2003, i ja que, d'una altra banda, és una realitat la dificultat en localitzar el parador dels familiars de totes les restes que es troben inhumades en el dit cementiri a efectes de la pràctica de la pertinent notificació individual, es fa saber :
  
Primer
  
La iniciació d'expedient per al trasllat total de les restes cadavèriques de l'antic cementiri al nou i posterior clausura; el present anunci valdrà de notificació i d'informació pública, en virtut del que disposen els articles 59.4 i 86 de la Llei 30/1992, de 26 de novembre, i es podran presentar les pertinents al·legacions en un termini de 30 dies naturals des del dia següent al de la publicació del present anunci en el Boletín Oficial del Estado, en el Registre General d'Entrades d'este Ajuntament situat a la planta baixa de la casa consistorial .
  
Segon
  
L'expedient administratiu estarà a disposició durant el dit termini en la primera planta de l'Ajuntament, de 10.00 a 14.00 hores, de dilluns a divendres, en el negociat de cementiri i serà convenient acreditar la condició d'interessat acompanyant el pertinent certificat de defunció o enterrament del familiar inhumat.
  
Tot això es fa saber al públic en general amb una antelació de tres mesos en compliment del que disposa l'article 59 del Reglament de Policia Sanitària Mortuòria.
  
Contra la present resolució podrà interposar:
  
- Recurs de reposició amb caràcter potestatiu.
  
La present resolució (o acord) posa fi a la via administrativa i s'hi podrà interposar recurs potestativament en reposició davant l'alcalde president.
  
El termini per a interposar el recurs de reposició serà d'un mes, comptat des de la data de notificació de la resolució; en tal cas, no podrà interposar recurs contenciós administratiu fins que aquell siga resolt expressament o s'haja produït el desistiment per silenci administratiu. Transcorregut un mes des de la interposició del recurs de reposició sense que es notifique la resolució, s'entendrà desestimat per silenci administratiu i quedarà expedita la via contenciosa administrativa.
  
- Recurs contenciós administratiu, directament.
  
El recurs contenciós administratiu pot interposar-se directament davant la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar este recurs serà de dos mesos comptats des de la data de notificació de la present resolució en cas que no haja interposat recurs de reposició.
  
No obstant això, podrà exercir o interposar qualsevol altre que estime procedent, si escau.